
Ju atenția d-lui prezident al țării d! Bleyleben, a inspectorului școlar țării 
și a celorlalte foruri competente, 


În agitația pentru alegerile iminente au disvoltat sluşbaşii dela forestiere şi mai ales admi- 
nistratorul Hruschka din Ciudei și apoi forestierii Melnik, Malarsky şi Gloekner o activitate, care 
nu e de loc compatibilă cu starea lor. 


Serviciul acestor agitatori a constat numai uin călătorii de agitaţie, unde promiteau a îm- 
părți lemne între acei ţărani, cari vor glăsui pentru dl Cupareneu. 

În Cupea au fost eruate o mulțime de furături de lemne comise de aderenţii lui Cupareneu. 
Fiind un ţăran cu numele Bicer arestat a venit imediat forestierul Seeman — fără să fi fost chemat 
— şi a declarat jandarmilor, că ineulpatul nu e vinovat, totaşa a dat si administratorul Hruschka 
judecătoriei telegrafic — fără să fi fost somat — îrtormări în favorul arestatului şi aceasta numai 
din motivul, pentrucă arestatul e un agitator aprie al lui Cupareneun. 

Forestierul Melnie îmblă în Iordanesti şi în Carapciu — în loc să-și facă serviciul prin 
pădure, pe la casele oamenilor şi agitează cu feliurite promisiuni pentru şeful său, iar administra- 
torul Hruschka terorizează cu fel de fel de ameninţări pe acei alegători, cari sînt contra lui 
Cuparencu. 


Deoarece agitația disvoltată de aceşti funcţionari întrece toate marginile şi nu e de loe compatibilă 
cu starea lor — aducem aceasta la cunoştinţa d-lui prezident al ţării şi a d-lui consilier aulie 
Ullman şi în vederea imparțialității lor — pretindem, ca să-i cheme la rezon pe aceşti sluşbasi 
dela foresterie, cari fac abuz de starea lor. 


Avem ştiri sigure că abusurile aceste au ajuns la cunoștința d-lui president al ţării Dr. 
Octavian cav. de Bleyleben, fără ca DD-sa, căruia îi place a trece în ochii lumii de un bărbat im- 
parţial, stînd deasupra tuturor partidelor şi afară de toate mişcările politice pline de patimă, să 
fi întreprins paşii necesari spre delăturarea acestor abuzuri. 

Agitaţiunea înscenată de unii învăţători întrece toate marginele. 


Învățătorul Serfas din Mologhia seducea în ziua alegerii oamenii la o cîrşmă situată în 
raionul, în care legal e interzisă orice agitare şi da alegătorilor spirtuoase numai să permită de 
a lipi o ţidulă de votare. Lot în această comună chiar și învăţătoriţele între cari soția superiorului 
Aurite participau la agitare asemenea «le intensiv ca şi învățătorii. În Boian, Ceahor, Mologhia, 
Mahala şi în mai multe comune învăţăturii împărțiau între copiii dela şcoală ultimele numere din 
„Voința Poporului, ca să le ducă acasă şi să citească părinților înjurăturile la adresa preoțimei. 


Învățătorul Beuca din Nouasulițe 2 săptămîni nici nu sa arătat prin şcoală, ci a colindat 
coununele învecinate, agitîind pentru dl Cuparenco. In Ceahor toţi învățătorii în trunte cu supe- 
riorul Slușanschi și Tit Comoroșan s'au postat înaintea localului de alegere și nu permiteau ale- 
gătorilor să între înlăuntru, pînă nu le seria sau lipea pe ţidula de votare numele lui Cuparenco. 
Sup. 'Lodosan din Suceveni a confiscat în ajunul alegerilor preste 100 ţidule şi a ameninţat pre 
mulți alegători, că dacă nu vor vota pentru dl Cuparenco, vor plăti pentru fiecare absenţă a 
copiilor dela şcoală pedepse grele. Cu toate că în cazul acesta și gendarmeria a intervenit pentru 
eliberarea țidulelor confiscate 'Todosan a refuzat aceasta. 


În comunele din districtul Humorului învățătorii opreau pe alegători pe drum şi sub cuvînt 
că ei sunt datori să li arete ţidulele să vadă pentru cine votează, li scriau sau lipeau numele lui 
Aurel Onciul. 


Dela consiliul școlar al ţării, cărui îi aducem la cunoștință aceste abuzuri, cerem sanarea lor. 

Alea iacta est. — Ziua de 14 
Mai va fi pentru ţerişoara noastră 
o zi memorabilă. 

Pentru prima dată au păşit la 
urnă poporevii — în cea mai mare 
parte încă cu totul neşcoliţi poli- 
ticeşte —, ca să aleagă pe baza 
sufragiului universal pe deputaţii 
pentru sfatul împărătesc. 

Cîmpul de lupta cea mai aprigă 
din întreaga campanie electorală a 
fost cercul electoral Cînipulung- 
Dorna. 


Ştiut este, că dl Aurel Onciul a 
început agitaţiile sale deja prin luna 
Decemvrie şi a continuat de atunci 
pină-n ziua alegerii cu o vehemenţă 
nemai pomenită, fireşte fără a cruța 
bani şi fără a fi scrupulos în ale- 
gerea celorlalte mijloace de agitaţie. 

Candidatul partidului naţional dl 
consilier Stefanelli a întrat în lupta 
electorală abia în luna April. Încre- 
derea de care se bucură D-sa pe 
la toţi poporenii din districtul Cimpu- 
lungului era o garanţă sigură pentru 
răuşită. Sorţul alegerii în favorul 
d-lui conte Bellegarde e de atri- 
buit numai ştirilor neadevărate, cari 
s'au lăţit puţine zile înainte de ale- 
gere cu cele 200 de telegrame 
falsificate prin cari sa anunţat 
tuturor persoanelor de încredere re- 
tragerea candidaturei d-lui consilier 
Stefanelli. 


Dacă nu sar fi uzat contrarii 
noştri de acest mijloc de agitaţie, 
în orice caz condamnabil, ar îi în- 
trunit sigur candidatul partidului 
naţional cea mai mare parte din 
glasurile, cari au fost date pentru 
contele Bellegarde şi ar fi venit în 
cazul cel mai rău în balotaj cu unul 
din contra candidaţii săi. 

Panem et circenses — sumum 
principii al politicei profesate de 
Onciul s'a răsbunat de astădată în 
prima, linie de persoana urzitorului. 

Ce priveşte contele Bellegarde, 
care a ieşit din urnă ca ales — 
sîntem convinşi, că va fi pentru 
muntenii, cari par să fie de diusul 
îndrăgiţi, un deputat conştiincios şi 
bun. D-sa a împărţit pînă acu, fără 
a fi deputat — din mijloacele pro- 
prie în abundanţă panem et circen- 
ses între cei lipsiţi și credem că 
ca deputat va avea o mînă şi mai 
darnică. 

Ce atitudine va observa dl conte 
Bellegarde în chestiuni curat na- 
ţionale e greu de a prognostica deja 
de pe acu. 

În cercurile electorale Suceava- 
Sirete şi Rădăuţ n'a fost nici o 
luptă electorală. Domnii Dr. Al. 
Hormuzachi şi 'L. Simionovici, cari 
au ieşit ca aleşi în aceste cercuri 
electorale aproape cu unanimitate 
de voturi, promit în urma atitudi- 
nei lor corecte din trecut, că vor 
fi şi în viitor apărători buni ai in- 
tereselor romineşti. 

Crincenă a fost lupta în cercul 
electoral  Storojineţ-Cernăuţ-Boian. 
In urma candidaturei d-lui Grigo- 
rovici, care ca candidat socialist a 
întrunit 818 de voturi, a venit la 
balotaj între candidatul partidului 
naţional di Dr. Isopescu-(ărecul şi 
între dl Cuparencu. 'Trebue să con- 
statăm, că voturile ce le-a întrunit 
dl Cuparencu, un bărbat cunoscut 
în Bucovina numai din isprăvile 
sale în Cuciurmare, toate în defavorul 


Romînilor — are a le mulţămi 
îndeosebi protecţiei de care se bu- 
cură D-sa la di Nicolai Wassilko 
precum şi fovărăşiei leonine făcute 
cu Florea Lupu. 

In 23 Mai, cînd vor trebui să 
păşască alegătorii eară-şi la urna 
de alegere, nădăjduim că nu se vor 
mai lăsa seduşi de nişte agitatori 
năimiţi şi fără conştiinţă şi vor 
vota cu toţii numai pentru dl Dr. 
Isopescul-(ărecul, care ca bărbat cu 
cunoștinţi vaste — recunoscut ca 
atare chiar şi peste hotarele im- 
periului Austriac — garantează de 
a fi un deputat la înălţimea che- 
mării sale. 


O luptă şi mai crîncenă sa, fost 
încins şi în cercul electoral Gura- 
Humorului:-Solca. 


DI Onciul, care nu s'a sfiit aşi 
încerca la timpul său puterile sale 
chiar cu dl conte Sternberg şi a 
se încăera la luptă cu lanopulos 
s'a crezut destul de puternic - de a 
susține candidatura sa şi în acest 
cere electoral. 

Io urma agitaţiunii nemaipomenite 
ce au disvoltat în acest district 
învățătorii precum și cu ajutorul 
mulţimei de parale împraştiate, a 
ajuns D-sa la balotaj cu candidatul 
partidului naţional dl Dori Popo- 
vici. Un număr foarte însemnat de 
voturi a întrunit — fără a fi întrat 
în campania electorală — şi dl cons. 
Tarnavschi, care se bucură de multă 
simpatie mai ales în districtul Solcă. 


In 23 Mai cînd şi în cercul 
electoral  Gura-Humora-Solca vor 
trebui să se mai trudiască alegătorii 
pînă ia urna de alegere, sint şansele 
cele mai bune pentru candidatul 
partidului naţional dl Dori Papo- 
vici, care fiind cunoscut ca un 
bărbat de o însufleţire rară pentru 
tot, ce e romînesc, promite să de- 
vină unul din cei mai aprigi apă- 
rători ai drepturilor alegătorilor săi. 

Isprăvile dezastroase ale elicei 
Onciuliste sînt prea bine cunoscute, 
şi nu credem că vrun alegător se 
va mai lăsa sedus prin promisiuni 
minciunoase. 


Balotajul d-lui Onciul şi al d-lui 
Cuparencu va fi în orice caz ultimul 
succes din era politicei pseudode- 
mocratice, dacă în ziua de 23 Mai 
toţi aceia, cari doresc sincer nea- 
mului romînese din Bucovina un 
viitor mai bun, vor lucra dia 
răsputeri pentru reuşita candidaţilor 
partidului naţional dl Dr. Isopeseul- 
Grecul şi Doru Popovici. 


Agitația învăţătorilor în Crasna, 


Invăţătorii din Crasna au dat copiilor 
ordin strict, ca să vie părinţii Duminecă 


în 11/5 cu testimoniile copiilor la școală 


spre a le subscrie — o procedură, care 
pînă atuncia nici odată nu s'a practicat, 

Părinţii au urmat acest ordin și au 
venit în ziua, amintită la școală unde în- 
vățătorul Şcraba subseria testimoniile și 
spunea apoi părinţilor: »Treceţi în cea- 
laltă odaie, că dl superior Sorocean are 
de vorbit cu D-voastră. Se 'nţelege că 
Sorocean vorbia cu părinţi despre alegeri 
și-i sfătuia, ca să deie glasul d-lui Cnpa- 
rencu, ce e egal cu o terorizare. 

Întrebăm pe dl prezident al ţării și pe 
dl inspector şcolar, ori de este permisă 
aşa, o procedură ? 


RT a n a e A ae 


Din Stroieşti. 
Prea onorabilă redacţiune ! 

Rog a primi în mult preţuita D-voa- 
stră foaie următoarele şire din satul 
Stroeștilor, prin care m'am abătut din 
calea, mea spre Humor, ca să mai văd 
taţa prea cinstitului Onciu şi cea a lui 
Florică, cari se fălesc că vor face așa 
de multe bunătăți pentru popor, încât ţi-i 
lihamete să le mai asculți. 

Dar eu vă spun dragilor mei gospo- 
dari ca unul, ce-s și eu din opincă şi 
îmblind pintre domni, îi cunosc ce plă- 
tesc, cum cunoaște oaia iarba, nu credeți 
lui Onciu că o să vă pară rău mai pe 
urmă. N'a mai fost Onciu deputat și în 
alte locuri ? 0 făcut el ceva pentru aceia ? 


Nu şi iară nu. După ce îl veţi alege, să: 


duce la mama dracului, ce are el cu 
voi, bine că l'ați ales voi numai, ehei 
știe cinstitu Onciu ce face. Alegeţi în 
Humor numai și numai pe dl Dori Po- 
povici căci el un om cu gură bună și 
în sfatul țării să cere oameni cu gură, 
nu vă uitaţi după învăţători. 

Într'un număr al preacinstitei » Voința 
Poporului« cinstită ca fața lui Florică 
și a lui Onciu, apăruse un articol cap de 
operă de minciuni în contra părintelui 
Ioan Doroftei. Părintele loan Doroftei e 
un om cum se cade precum o şi mărtu- 
risesc şi sătenii. Lui are să-i mulțămească, 
satul pentru înfiinţarea băncii, el a stat 
pentru înființarea prăvăliei de acolo, asta 
o ştiu prea bine gospodarii satului Stro- 
ești cu case înalte, frumoase, încăpătoare, 
curate albuţe între desişul pomilor, cari 
le încunjură, cu coșare ma: totdeauna, 
pline de păpuşoi ca aurul, cu şuri mari 
pline de fin, dar mai cu samă cu gos- 
podari de frunte, precum sînt cele trei 
neamuri ale Birtoenilor, Criţănilor şi a 
Policenilor, cari și joacă rolul principal 
aice. Dar părintele loan Dorottei mai 
făcuse şi moară de foc în sat. Mă în- 
tîlnese cu un om ducind un sac de pă- 
pușoi la moară, încotro bădică? »la pînă 
la moară. Dar acui e moara? Daa 
cui să fie, a popei, Dumnezeu să-i deie 
sănătate că bine a mai gicit'o, nu mai 
prăpădim vremea îmblind pînă la gropi 
asupra Bălăcenei. 

Dar curtea şi livada aceia acui e? 
Apoi dă domnule, a boerului nostru Po- 
povici, care a dat mai mult de jumătate 
la biserică, la şcoală și are bani puşi şi 
în bancă, bun boer, zău bun Domnule. 
Dar popa vostru cum e bun sau rău? 
Ba să te ferească sfintul că-i destul 
de bun. 

Acum cine să fi scris minunatele cele 
de șire? Poftim iată un păcătos de în- 
văţătoriu Popovici, de cei mai buni care 
are, paremise, abia 2 clase şi acele fă- 
cute incă cîne cineşte. Acesta e unu de 
aceia, care îmblă după potcoave de cai 
morți, care nu ştie nici el săracu nimică, 
ş'apoi îi mai zic băieții Domn invăţătoriu 
Șapoi tocmai unul ca aceştia sa găsit 
să birfească contra preoţilor. Oameni 
buni din Stroeşti, cereţi dela domuul 
inspector alt învăţător, nu dați băieţii să 
îmble de geaba la Popovici, care nu știe 
nici el nimică. 

Pentru voi dragilor mei gospodari tre- 
buie să vă fie preotul preot, ca unul ce 
poartă straiele sfinte, ca unul ce a îm- 
bătrînit învăţind prin școli, pe cind în- 
văţătoriu trebuie să vă fie tot învăţătoriu. 
Staţi să vă întreb, cine se cade să aibă 
mai mare cinste în sat un gospodariu 
cu 12 fălci ori un calic cu 20 de pră- 
jini ? Așa-i că gospodarul!... Apoi gos- 
podar în sat e preotul și lui i-se cade 
cuvîntul cel bun şi învățătoriul e cel cu 


| Busuioc, George Oanea, Costan Stoler; 


| 

20 prăjini, vra să zică învăţătoriul are 
să tacă înaintea preotului, cum are să 
tacă cahcul inaintea gospodarului şi cind 
îl auziţi birfind pe unul ca aceștia mai 
puneţi-i belciug. 

Au doară nu e preotul acela care se 
roagă pentru sufletele voastre, care vă 
înmormîntează și care vă sfătuieşte de 
bine? să-l lăsaţi voi să-l bajocurească un 
ticălos de învăţătoriu care îşi răsuceşte 
toată ziulica musteața dar să vă înveţe 
copiii nici habar nare? 

Un învăţător care voeşte 
binele poporului. 


Din Balaceana. 
Onorată redacţic ! 

Binevoiţi a primi în mult preţuitul 
D-voastre ziar > Apărarea națională urmă- 
toarele : 

Poţi creștinii drepteredincioşi așteaptă 
sf. Paști cu mare bucurie, ca să se poată 
desfăta într'o zi aşa de însemnată. Cu 
părere de rău însă trebuie să spunen, 
că la noi merg toate lucrurile pe dos, 
așa şi cu sărbarea st. Paști, în loc să 
ne bucurăm, ne-am supărat mai tare 
întreg satul. Şi aceasta numai din cauza 
unor oameni fără de lege. Aceştia-s pu- 
ţini la număr, dară multe şi mari pozne 
mai tac. 

Anul trecut au sedus satul învăţiito- 
riul nostru cel bisericos Ilie Doboş, pe 
care nu-l vezi nici cînd la biserică, cu 
vro doi credincioși ca dinsul cu vorbe 
măgulitoare, zicînd, că nu trebuie de dat 
preotului pască. 

Poporul a crezut, că nu știa de unel- 
tivile lor mirşave şi scopul lor ascuns. 
Mai tîrziu ne-am trezit noi, la ce au fă- 
cut ei aceasta, au vrut să calumnieze 
şi să batjocurească pe parohul nostru, 
zicînd, că poporul îl ureşte pe parohul 
nostru așa de tare, încît nici pască nu 
vrea să-i deie. Aceasta minciună groso- 
lană au scris'o şi în » Voința Poporuluic. 
Şă-l întrebăm acuma pe badea Cormuş, 
care a subscris articolul din » Voința Po- 
poruluic, de ce n'a dat în anul acesta 
poporul de sf. Paşti pască, cu toate, că 
atit el cit şi epitropii şi-au dat cea mai 
mare silință în ograda bisericii, să îndu- 
plice poporul să deie pască, 

Să spunem acuma întreg satul la toată 

lumea, dece n'am dat în anul acesta 
pască. 
"Noi am vrut, ca parohul nostru să ns 
facă învierea, nu un preot din alt sat. 
Am făcut poftire la consistor şi guvernul 
țării, ca parohul nostru să ne conducă 
și de acuma, înainte. Vedem însă şi tre- 
buie să spunem cu durere de inimă, că 
greu se află dreptatea în ziua de astăzi. 
Mai mare trecere are minciuna și batio- 
cura. Întreg poporul a vrut în anul acesta 
să deie pască, însă văzind, că nu-i face 
sărbarea învierii parohul, n'a dat nici 
un Om. 

Ştii bade vornice, că şi femeia cea cu 
torsul avea să dee pască, dacă parohul 
nostru ar fi făcut slujbă, insă nici ea 
n'ă dat. 

Drept, că duşmanii parohului s'au su- 
părat foarte dară purtarea lor în politica 
Bălăcenei n'a fost de loc de lăudat. Ve- 
deţi, cine sapă groapă altuia, pică singur 
intr' însa. 

Cum a rămas satul nostru de batjo- 
cură n'a mai rămas altul din cauza a vr'o 
cîțiva, oameni îmbrăcaţi în piele de oaie, 
însă înlăuntru lupi răpitori. Atit deo- 
camdată, 

Cu deosebită stimă în 
gului sat 
Sosim Toderaş, Vasile Boca, Nichifor 


numele între- 


George Stoler. 

Onorată redacţie ! 

Rog a publica în proximul număr al 
» Apărării Naţionale« următoarele : 

În Norul 23 din 12 Maia. c. > Voința 
poporuluic« publică un raport despre 
adunarea învăţătorilor romiîni din districtul 
Jimpulung și Dorna. În raportul acesta 
se publică și o epistoiă adresată mie și 
subsemnată de d-nii Teleagă, Grigorovici 
şi Mercheș. Din epistola aceasta reese că 
grandomania a infectat și districtul Cîmpu- 
lungului și adunarea învăţătorilor din 28 
Aprilie a fost condusă de acest spirit 
bolnav, pentru care e greu a afla leacul 
potrivit. Că au subseris această epistolă 
d-nii Grigorovici și Mercheș e ceva natural; 
dar că s'a aflat și un domn c. r. inspector 
districtual să subscrie o astfel de cu- 
minţenie, e cu totul ceva nou și arată 
numai pînă unde poate duce patima 
oarbă. Publicind d-nii epistola mie adresată, 
mă văd necesitat a le respunde pe cale 
publică şi de aceea rog a publica epistola 
care am trimis-o d-lui Grigorovici ca 
președinte al adunării din 28 Aprilie a. c.: 

D sale d-lui 


Constantin Grigorowei, 
înv.-sup. și preşedinte adunării învăţătorilor 
din 28 Aprilie a. c. 

Dorna. 

Epistola D-voastră am primit-o şi Vă 
pot sincer asigura, că parte mi-a făcut 
mult haz, parte m'a întristat. Haz mi-a 
făcut exprimarea dispr ţului şi indignării 
asupra ținutei mele politice. E de tot 
comic că bărbaţi, cari ar fi chemați să 
lumineze poporul tocmai în trebile politice, 
cred a fi luați de serioşi cînd îşi permit 
a insulta pre adverzariul lor politic cu 
epitete de trădător al cauzei învăţătorimei 
și poporului, măcar că nici nu cunosc 
activitatea nici părerea lui în privinţa 
aceasta. 

E comic cînd vezi că bărbaţi, cari zic 
că lucră în interesul prestigiului învăţă= 
torimei, se blamează atit de amar, de- 
cretînd dispreţ şi indignare altor învăţători, 
cari se bucură de stima tuturora ce-i 
Cunosc (chiar şi a adversarilor politici, 
însă a celor ceva mai iniţiaţi în politică) 
măcar că nu sau înhămat la carul atot- 
puternicilor zilei. 

E comic de a vorbi de nizuinţa spre 
mai bine a învăţătorimei romine, cînd știi 
că din cauze pur personale şi materiale 
nu caută la dezastrele aduse poporului 
romin prin v»slujitorii celui dintâi altar 
al luminăriu din vremea noastră. 

Cosmopolitismul de acu 2, 3 ani s'au 

prefăcut (leodată în naționalism aprig. 
Bravo! În epistola D-voastră vorbiţi şi 
de poporul romîn și cred că înţelegeţi 
sub acesta îndeosebi pre ţăranul romîn. 
Cunoașteţi D-voastră activitatea mea pe 
terenul acesta ? Şi dacă da, atunci se 
pare că nu sinteți conţeleşi cu aceasta. 
Aici începe lucrul a fi trist. Trist e a 
striga în gura mare: »poporul (ţăranul) 
vomin< şi a-și căuta interesele proprii. 
Trist e, a se lăsa orbit de patimă şi a 
arunca cu insulte în toți acei, cari, deși 
sînt de altă părere politică, lucră pentru 
progresul poporului (ţăranului) romîn. 
Tnst e, cînd onzontul politic a unei 
corporațiuni să fie atît de îngust, încît 
să nu poată vede cu ochii urmările triste 
a unei politice nenorocite. 
Trist e cind învățătorimea romînă din 
districtul Cimpulungului se înjosește prin 
decretări ca cele exprimate în epistola, 
D-voastră. 

Va veni însă timpul, şi cred că e foarte 
aproape, cînd veți recunoaște, că nu lupta 
astfel purtată, cum o purtaţi D-voastră, 
poate să mărească prestigiul învățătorimei 
romine și că armele D-voastră numai în 
învățătorime tae. 


Pînă atunci privesc epistola D-voastră 
ca un document de luptă iloială, ca un 
document, care exprimă patima oarbă 
pentru interesele unui partid plin de in- 
terese personale gi departe de interesele 
poporului romîn, de un document, care 
cel puţin dovedeşte, că adunarea ţinută 
de D-voastră în 28 Aprilie a. c. a fost 
condusă, nu de spiritul intereselor învă- 
țătoreşti, ci de spiritul intereselor așa 
zisului partid democratic, 

Cu stimă cuvenită: 

Dorimedont Vlad, 
înv. sup. Putna. 


„_ Rectificare. 
Onorată redacție ! 


Pe baza $-lu: 19 al legei de presă rog 
să se publice numai decît în proximul 
număr în interesul adevărului la ştirile 
tendenţioase publicate în N-rii 395 şi 36 
al preţuitului D-voastră ziar »Apărarea 
naţională« următoarea rectificare : 

Nu-i adevărat şi-i o calumnie ne mai 
pomenită că m'am aliat cu preotul rutean 
gr. cat. şi Mendel Ritter şi agitez în 
societatea aceasta pentru candidatul de- 
mocrat Cuparencu și în contra d-lui cons. 
de tribunal Dr. Isopescul-Grecul; ci 
adevărat este că observ în interesul păcii 
pre care fiecare preot este dator ao 
susține şi predica mai ales în Boian la 
frontierele împărăției aproape de un im- 
periu cu mișcări revoluţionare: cea mai 
strictă reservă şi neutralitate. 

Spre constatarea cea mai minuțioasă 
a adevărului binevoiţi a trimite la Boian 
în Duminica viitoare în 6/19 Ma: 2 
bărbaţi de încredere şi la fața locului 
să se cerce între poporeni fără deosebire 
de partid ori de am agitat cit îi negru 
sub unghie pentru Cuparencu și în contra 
cons. Isopescul-(ărecul. Mai clar doară 
nu poate eși adevărul la lumină decit 
prin un plebiscit al tuturor parochienilor 
cărui mă supun fără teamă şi fără reservă. 
Atacurile neîntemeiate numai așa se pot 
discvalifica. 

Mulțămind înainte pentru publicarea 
acestor șire, rog d-le redactor să primiţi 
asigurarea stimei mele. 

George Volcinschi, 
paroh în Boian. 

Boian în 12 Mai 1907. 


Cătră onorata redacție a ziarului 
„Apărarea Naţională“ în Cernăuţ, 
strada Varolinei Nr. ș. 


Consiliul şcolar c. r. al ţării îndătinează 
uneori a ține cont de un fel de »obiceiu 
al pămiîntuluie întrucit privește ocuparea 
posturilor definitive la școalele noastre; 
ja adecă în considerare petenții propuşi 
spre a nu zice protejaţi de multe ori cu 
cel mai mare arbitraj de consiliile școlare 
c. r. districtuale, şi nu află de bine a 
cerceta amănunțit documentele relative 
ale tuturor petenților, comiţind astfel, o 
spunem cu multă părere de rău, grele 
nedreptăţi față de competenți foarte va- 
loroși. 

Că o astfel de procedură jignește pro 
primo interesele școalei şi prin urmare 
ale poporului nostru, abstrăgînd ca şi 
petenţii vrednici nu sînt expuși numai 
torturei materiale dar, ce e mai principal 
și celei morale, e numai prea natural și 
de sine înţeles. 

Ar fi deci timpul suprem, ca să se 
înceteze cu astfel de proceduri problema- 
tice; şi pin ce să vor croi de deputaţii 
noştri dispozițiuni relative unaloge cu 
procedura la ocuparea posturilor de parohi 
sau funcționari ai statului, să fie consi- 
liul şcolar c. r. al ţării respective domnii 


referenţi mai riguroși in controlarea pro- 
punecrilor — de multe ori tendențioase — 
ale cons. şcol. districtuale şi să facă ceia, 
ce-i îndrept cons. școl. c. r. al țării: să 
facă propunerile sale relative la denumiri 
iără a considera, interesele particulare ale 
cons. şcol. districtual. 

Afară de aceea sînt inspectorii școlari 
a. r. ai țării îndătoriți a ţine cont în 
prima linie de cvalificarea lor proprie și 
apoi a celei efectuite de inspectorii di- 
strictuali. 

Cerem în scurt dela cons. şșcol. al 
țării mai multă obiectivitate şi atenție 
pentru cauza noastră culturală. 


Ştiri locale şi din ţară, 





Spre lămurire. Spre liniştea zvonului 
ce s'au iscat şi cugetelor rele îndecomun 
îmi iau libertatea a aduce la cunoştinţă 
că nu sînt eu laborantul schițelor apărute 
în ziarul » Voința poporului, căci în prima 
linie mie nu mi dată de a lucra de acele 
ci direcţia mea e cu totul alta. Mulţă- 
mindu-vă din inimă cu tot respectul 
Archip Roşca, sculptor şi pictor profesor 
de desemn. 


Medicale: Dr. Modest Popescul, medic 
primar spitalului »Maternitatec locuește 
din 8 Mai st. n. în piața St. Petru Nr. 
2 strada, rusească vis-a-vis biserica ru- 
sească, lingă farmacia (Drlui Barber) şi 
ordinează ca de obicei dela 1l—12a.m. 
șI 3—41/, p. m. 


„Armonia“. Astăzi atlă loc prima re- 
prezentare a operetei »Noaptea sfintului 
George« de Tudor cav. de Flondor. In 
urma silinţei pe care comitetul Armoniei 
și l'a dat la studiul şi înscenarea acestei 
operete, e de așteptat că și aceasta re- 
prezentare a Afmoniei va reuși ca şi 
celelalte întreprinderi de felul ista. Partea 
musicală stă sub conducerea valorosului 
profesor pentru muzică Anton Koller, 
regiea întreagă în minile D-sale. 


Escursiune la Cacica. Societatea de 
gimnastică >Sokol« din Cacica aranjează 
de Rusalile catolice Daminică în 19 Mai 


o petrecere poporală combinată cu o 


escursiune în salinele din Cacica, cari 
din acest incident vor fi iluminate teeric. 
Spre a înlesni participarea cît de nume- 
roasă la aceasta escursinne direcţiunea 
căilor ferate a întrodus pentru ziua numită 
un tren seperat dela Cernăuţ spre Cacica 
care va pleca din Cernăuţ Duminică la 
oarele 5!/, demineața. Preţurile sînt 
reduse cu500, așa că un bilet tour şi 
retour costează numai 3 cor. 30 bani. 
In aceasta zi în Cernăuţ, și tranvaile vor 
circula dela 5 oare demineaţa. In saline 
va concerta o muzică. 'Trenul separat va 
plecn numai dacă se va fi anunţat un 
număr suficient de escursionişti, ceea, ce 
se poate lesne face în prăvăliea domnului 
[. Drzewinski din loc, strada principală. 


[re A, 


Ştiri din lume. 


Agraţiare. May. Sa a agraţiat pe cei 
13 Romîni din Aleșd, condamnaţi la ani 
de temniţă pentru violență contra auto- 
rității. Procesul acesta, terminat acum cu 
agrațiare, e epilogul jalnicei vărsări de 
sînge dela Aleșd, întîmplată în 24 Aprilie 
1904, cînd gendarmii au tras în carne 
vie şi au ucis 18 Romîni şi au schilăvit 
peste 50 fiind pe urmă tot bieții Ro- 
mîni dați în judecată şi pedepsiţi. 


Emigrarea e  împreunată cu mari 
greutăţi. In Februarie a întrat în vigoare 
o nouă lege americană de emigrare, mult 
mai aspră. Anume: darea de cap pentru 
emigranţi s'a ărcat dela 2 la 4 dori; nu 
pot întra în statele nordamericane: hă- 
băuci, bolnavi de tuberculoză, cei cu 
defecte spirituale sau corporale, cei ce 
au comis vr'o crimă, cei vinovați de po- 
ligamie, copii sub 16 ani cari au emigrat 
fără părinţii lor; transportarea de lucră- 
tori tocmiţi e calificată ca delict şi pe- 
depsită. Ministrul de interne a adus 
aceste dispozițiuni la cunoștința autori- 
tăţor și le-a dat ordin să nu dea pașa- 
poarte celor ce nu corespund dispoziţiunilor 
legei americane. 

Inchiderea sesiunei generale a Aca- 
demiei Romîne. Miercuri la 1 Maiu după 
prînz, Academia Romînă a ţinut, precum 
se anunţase, o ședință publică în sesiu- 
nea de primăvară. Şedinţa s'a deschis la, 
la oarele 2 şi jum. şub prezidenţia d-lui 
|. Kalinderu, care a pronunţat un im- 
portant discurs, proclamînd în public nu- 
mele şi lucrările premiaților Academiei, 
E prima dată, a zis d sa, cind este che- 
mat a proclama premiile în şedinţa pu- 
blică solemnă. Aflindu-se la sfîrşitul mi- 
siunei sale de președinte, simte un sen- 
timent de regret de a părăsi o sarcină 
scumpă ca aceia de preşidinte. Are însă 
mîngăierea, că a prezidat în anul jubi- 
lar al împlinirei de 40 de ani de dom- 
ie a M. Ş. Regelui, la care Academia 
a luat parte cu toată însufleţirea. In 
timpul de trei ani, zice d-sa, am putui 
pătrunde toată activitatea Academiei, 
atit de variată, atingind întreaga viaţă 
rominească literară, ştiinţifică şi artistică, 
Academia pune astfel temelia, desvoltărei 
noastre viitoare şi-şi face din plin che- 
marea sa. la corespunde neîndoios şi 
intențiunilor înaltului protector și preșe- 
dinte onorar, M. S. Regele, care ne-a 
învrednicit cu sprijinul Său şi ne-a cine 
stit cu colaborare şi cu luminatele Sale 
îndemnuri. Poartă apoi gîndul cătră bine- 
făcătoni instituţie, cari au lăsat fonduri 
pentru premii şi le binecuvîntează me- 
moria. Mai departe d-sa anunţă premi- 
ile acordate de Academie în anul acesta. 

lua premiul »Năsturele de 4000 lei 
s'au prezintat 38 scrieri şi cum la votare 
nici una n'a întrunit numărul suficient 
de voturi, premiul nu s'a distribuit. Ple- 
nul a schimbat însă regulamentul din 
această cauză, în senzul de a institui o 
comisiune specială, compusă din 4 mem- 
bri de fiecare secţiune, care să examineze 
premiile »Năsturele și al »Asociaţiunei 
Craiovenec. 

Președintele Academiei examinează 
apoi scrierile premiate şi meritele premi- 
aților. In resumat, operile premiate, zice 
d-sa, învedereazmai bine progresul din 
ultimul timp. Vorbeşte apoi de moartea 
colegilor Florian Portius, Vicenţiu Babeş 
și Simeon FI. Marian, cărora le consacră 
frumoase amintiri. 

Terminind, dă cuvintul d-lor raportori 
spre a citi rapoartele asupra cărților 
premiate şi felicită pe lauriaţi, cari se 
află de faţă. 

După cetirea rapoartelor se închide 
şedinţa publică și în ședința intimă se 
procedează la alegerea preşedintelui în 
locul dlu: Kalinderu, ul cărui mandat 
a expirat. Este ales cu majoritate dl 
Anghel Saligny, fost director al C. F. 
R.. mai întrunind voturi și d-nii T. 
Maiorescu, P. Poni și Olănescu- Ascanio. 
Se mai proclamă membru activ al Aca- 
demiei d. Dr. Grecescu, membru cores- 
pondent al Academiei. 

După ce se aleg vice-prezidenţi d-nii 
lacob Negruzzi, Dr. C. Istrati şi Gr. 
Vocilescu, D. A. Sturdza, secretarăl Aca- 
demiei, rostește o cuvintare elogioasă în 
cinstea fostului președinte al Academiei, 
dl I. Calinderu. 

Sesiunea generală a Academiei s'a 
închis apoi. 


0 comună rominească distrusă. Una 
din cele mai frumoase și mai bogate co- 
mune romînești, Gramaticova (vilaetul 
Salonicului) a fost devastată și distrusă 
de o numeroasă bandă de antarţi. Ban- 
diții au incendiat și dărîmat mai întîiu 
școala și biserica rominească măcelărind 
populația. Nici bătrinii, nici femeile nu 
au fost cruţați. Autorităţile turceşti au 
trimis trupe în urmărirea acestei bande. 


Din public. 
Mulțămite publice. 

Cabinetul de lectură »Unireac din 
Cireș se simte plăcut îndătorit de a 
aduce onoratei societăț. acad. >.Junimeac 
mulțămita cea mai profundă pentru cărțile 
donate precum și pentru trimiterea gra- 
tuită a mai multor ziare. Rugîndu-vă 
să ni oferiţi și pe viitor sprijinul valo- 
ros al D-voastre ne subsemnăm cu toată 
stima. 

Alecu Burlă, 

președinte. 


George Burlă, 
bibliotecar. 

Cernăuţ, 17 Mai 1907. 


Alea iacta est. — Ziua de 14 
Mai va fi pentru ţerişoara noastră 
o zi memorabilă. 

Pentru prima dată au păşit la 
urnă poporenii — în cea mai mare 
parte încă cu totul neşcoliţi poli- 
ticește —, ca să aleagă pe baza 
sufragiului universal pe deputaţii 
pentru sfatul împărătesc. 

Cîmpul de lupta cea mai aprigă 
din întreaga campanie electorală a 
fost cercul electoral  Cînipulung- 
Dorna. 


Ştiut este, că dl Aurel Onciul a 
început agitaţiile sale deţa prin luna 
Decemvrie şi a continuat de atunci 
pînă-n ziua alegerii cu o vehemenţă 
nemai pomenită, fireşte fără a cruța 
bani şi fără a fi scrupulos în ale- 
gerea, celorlalte mijloace de agitaţie. 

Candidatul partidului naţional dl 
consilier Stefanelli a întrat în lupta 
electorală abia în luna April. Încre- 
derea de care se bucură D-sa pe 
la toţi poporenii din districtul Cimpu- 
lungului era o garanţă sigură pentru 
răuşită. Sorţul alegerii în favorul 
d-lui conte Bellegarde e de atri- 
buit numai ştirilor neadevărate, cari 
sau lăţit puţine zile înainte de ale- 
gere cu cele 200 de telegrame 
falsificate prin cari sa anunţat 
tuturor persoanelor de încredere re- 
tragerea candidaturei d-lui consilier 
Stefaneili. 


Dacă nu sar fi uzat contrarii 
noştri de acest mijloc de agitaţie, 
în orice caz condamnabil, ar fi în- 
trunit sigur candidatul partidului 
naţional cea mai mare parte din 
glasurile, cari au fost date pentru 
contele Bellegarde şi ar fi venit în 
cazul cel mai rău în balotaj cu unul 
din contra candidaţii săi. 


Panem et circenses — sumum 
principii al politicei profesate de 
Onciul s'a răsbunat de astădată în 
prima linie de persoana urzitorului, 

Ce priveşte contele Bellegarde, 
care a ieşit din urnă ca ales — 
sîntem convinşi, că va fi pentru 
muntenii, cari par să fie de diusul 
îndrăgiţi, un deputat conştiincios şi 
bun. D-sa a împărţit pînă acu, fără 
a fi deputat — din mijloacele pro- 
prie în abundanţă panem et circen- 
ses între cei lipsiţi şi credem că 
ca deputat va avea o mînă şi mai 
darnică. 

Ce atitudine va observa dl conte 
Bellegarde în chestiuni curat na- 
ţionale e greu de a prognostica deja 
de pe acu. 

În cercurile electorale Suceava- 
Sirete şi Rădăuţ n'a fost nici o 
luptă electorală. Domnii Dr. Al. 
Hormuzachi şi L. Simionovici, cari 
au ieşit ca aleşi în aceste cercuri 
electorale aproape cu unanimitate 
de voturi, promit în urma atitudi- 
nei lor corecte din trecut, că vor 
fi şi în viitor apărători buni ai in- 
tereselor romineşti. 

Criîncenă a fost lupia în cercul 
electoral  Storojineţ-Cernăuţ-Boian. 
În urma candidaturei d-lui Grigo- 
rovici, care ca candidat socialist a 
întrunit 818 de voturi, a venit la 
balotaj între candidatul partidului 
naţional di Dr. Isopescu-Grecul şi 
între dl Cuparencu. 'Trebue să con- 
statăm, că voturile ce le-a întrunit 
dl Cuparencu, un bărbat cunoscut 
în Bucovina numai din isprăvile 
sale în. Cuciurmare, toate în defavorul 


Romînilor — are a le mulţămi 
îndeosebi protecţiei de care se bu- 
cură D-sa la dl Nicolai  Wassilko 
precum şi tovărăşiei leonine făcute 
cu Florea Lupu. 

In 23 Mai, cînd vor 
păşască alegătorii eară-şi la urna 
de ulegere, nădăjduim că nu se vor 
mai lăsa seduşi de nişte augitatori 
năimiţi şi fără conştiinţă şi vor 
vota cu toți numai pentru dl Dr. 
Isopescul-(ărecul, care ca bărbat cu 


trebui să 


cunoştinţi vaste — recunoscut ca 
atare chiar şi peste hotarele in- 
periului Austriac — garantează de 


a fi un deputat la înălţimea che- 
mării sale. 


O luptă şi mai crîncenă sa, fost 
încins şi în cercul electoral Gura- 
Humorului:-Solca. 

Dl Onciul, care nu s'a sfiit aşi 
încerca la timpul său puterile sale 
chiar cu dl conte Sternberg şi a 
se încăera la luptă cu lanopulos 
s'a crezut destul de puternic: de a 
susține candidatura sa şi în acest 
cerc electoral. 

In urma agitaţiunii nemaipomenite 
ce au disvoltat în acest district 
învățătorii precum şi cu ajutorul 
mulţimei de parale împrâştiate, a 
ajuns D-sa la balotaj cu candidatul 
partidulvi naţional dl Dori Popo- 
vici. Un număr foarte însemnat de 
voturi a întrunit — fără a fi întrat 
în campania electorală — şi dl cons. 
Tarnavschi, care se bucură de multă 
simpatie mai ales în districtul Solcă. 


In 23 Mai cînd şi în cercul 
electoral  Gura-Humora-Solea vor 
trebui să se mai trudiască alegătorii 
pînă la urna de alegere, sint şansele 
cele mai bune pentru candidatul 
partidului naţional dl Dori Papo- 
vici, care fiind cunoscut ea un 
bărbat de o însufleţire rară pentru 
tot, ce e romînesc, promite să de- 
vină unul din cei mai aprigi apă- 
rători ai drepturilor alegătorilor săi. 

Isprăvile dezastroase ale elicei 
Onciuliste sînt prea bine cunoscute, 
şi nu credem că vr'un alegător se 
va mai lăsa sedus prin promisiuni 
minciunoase. 


Balotajul d-lui Onciul şi al d-lui 
Cuparencu va fi în orice caz ultimul 
succes din era politicei pseudode- 
mocratice, dacă în ziua de 23 Mai 
toţi aceia, cari doresc sincer nea- 
mului romînese din Bucovina un 
viitor mai bun, vor luera din 
răsputeri pentru reuşita candidaţilor 
partidului naţional dl Dr. Isopescul- 
Grecul și Doru Popovici. 


Agitația invăţătorilor în Urasna, 


Invăţătorii din Crasna au dat copiilor 
ordin strict, ca să vie părinții Duminecă 


în 11/5 cu testimoniile copiilor la școală . 


spre a le subscrie — o procedură, care 
pină atuncia nici odată nu s'a practicat. 


Părinţii au urmat acest ordin şi au 
venit în ziua amintită la şcoală unde în- 
vățătorul Şcraba subsecna testimoniile și 
spunea apoi părinților: »receţi în cea- 
laltă odaie, că dl superior Sorocean are 
de vorbit cu D-voastră. Se "'nţelege că 
Sorocean vorbia cu părinţi despre alegeri 
și-i sfătuia, ca să deie glasul d-lui Onpa- 
rencu, ce e egal cu o terorizare. 

Întrebăm pe dl prezident al țării și pe 
dl inspector şcolar, ori de este permisă 
aşa o procedură ? 


APARAREA NAȚIONALĂ 


Din Stroieşti. 


Prea onorabilă redacţiune 7! 





Rog a primi în mult preţuita D-voa- 
stră foaie următoarele şire din satul 
Stroeștilor, prin care m'am abătut din 
calea mea spre Humor, ca să mai văd 
tața prea cinstitului Onciu și cea a lui 
Florică, cari se fălesc că vor face aşa 
de multe bunătăți pentru popor, încât ţi-i 
hhamete să le mai asculți. 

Dar eu vă spun dragilor mei gospo- 
dari ca unul, ce-s și eu din opincă şi 
îmblind pintre domni, îi cunosc ce plă- 
tesc, cum cunoaște oaia iarba, nu credeţi 
lui Onciu că o să vă pară rău mai pe 
urmă. N'a mai fost Onciu deputat şi în 
alte locuri ? O făcut el ceva pentru aceia ? 


Nu și iară nu. După ce îl veţi alege, să: 


duce la mama dracului, ce are el cu 
voi, bine că l'ați ales voi numai, ehei 
ştie cinstitu Onciu ce face. Alegeţi în 
Humor numai şi numai pe dl Dori Po- 
povici căci el un om cu gură bună și 
în sfatul ţări să cere oameni cu gură, 
nu vă uitaţi după învăţători. 

Într'un număr al preacinstitei » Voința 
Poporului« cinstită ca faţa lui Florică 
și a lui Onciu, apăruse un articol cap de 
operă de minciuni în contra părintelui 
loan Doroftei. Părintele Ioan Doroftei e 
un om cum se cade precum o şi mărtu- 
risesc și sătenii. Lui are să-i mulțămească 
satul pentru înfiinţarea băncii, el a stat 
pentru înfiinţarea prăvăliei de acolo, asta 
o știu prea bine gospodarii satului Stro- 


eşti cu case înalte, frumoase, încăpătoare, 


curate albuţe între desișul pomilor, cari 
le încunjură, cu coşare mai totdeauna 
pline de păpuşoi ca aurul, cu şuri mari 
pline de fin, dar mai cu samă cu gos- 
podari de frunte, precum sînt cele trei 
neamuri ale Birtoenilor, Criţănilor şi a 
Policenilor, cari şi joacă rolul principal 
aice. Dar părintele loan Doroftei mai 
făcuse şi moară de foc în sat. Mă în- 
tilnese cu un om ducind un sac de pă- 
puşoi la moară, încotro bădică? »la pînă 
la moară<. Dar acui e moara? Du a 
cui să fie, a popei, Dumnezeu să-i deie 
sănătate că bine a mai gicit'o, nu mai 
prăpădim vremea îmblind pînă la gropi 
asupra Bălăcenei. 

Dar curtea și livada aceia acui e? 
Apoi dă domnule, a bosrului nostru Po- 
povici, care a dat mai mult de jumătate 
la biserică, la școală și are bani puși și 
în bancă, bun boer, zău bun Domnule. 
Dar popa vostru cum e bun sau rău? 
Ba să te ferească sfintul că-i destul 
de bun. 

Acum cine să fi scris minunatele cele 
de şire? Poftim iată un păcătos de în- 
vățătoriu Popovici, de cei mai buni care 
are, paremise, abia 2 clase şi acele fă- 
cute încă cîne cineşte. Acesta e unu de 
aceia, care îmblă după potcoave de cai 
morți, care nu ştie nici el săracu nimică, 
Ș'apoi îi mai zic băieții Domn invăţătonu 
Șapoi tocmai unul ca aceștia sa găsit 
să birfească contra preoţilor. Oameni 
buni din Stroești, cereți dela domnul 
inspector alt învăţător, nu daţi băieții să 
îmble de geaba la Popovici, care nu știe 
nici el nimică. 

Pentru voi dragilor mei gospodari tre- 
buie să vă fie preotul preot, ca unul ce 
poartă straiele sfinte, ca unul ce a îm- 
bătrînit învăţind prin şcoli, pe cînd în- 
văţătoriu trebuie să vă fie tot învăţătoriu. 
Staţi să vă întreb, cine se cade să aibă 
mai mare cinste în sat un gospodariu 
cu 12 fălci ori un calic cu 20 de pră- 
jini ? Aşa-i că gospodarul !... Apoi gos- 
podar în sat e preotul şi lu: i-se cade 
cuvîntul cel bun și învăţătoriul e cel cu 

20 prăjini, vra să zică învățătoriul are 
să tacă înaintea preotului, cum are să 
tacă calicul înaintea gospodarului şi cind 
îl auziţi birfind pe unul ca aceștia mai 
puneţi-i belciug. 

Au doară nu e preotul acela care se 
roagă pentru sufletele voastre, care vă 
înmormîntează și care vă sfătuiește de 
bine? să-l lăsaţi voi să-l bajocurească un 
ticălos de învăţătoriu care își răsuceşte 
toată ziulica musteaţa dar să vă înveţe 
copiii nici habar nare? 

Un învăţător care voeşte 
binele poporului. 
Din SBalaceana. 
Onorată redacţac ! 

Binevoiţi a primi în mult preţuitul 
D-voastre ziar » Apărarea, naţională urmă- 
toarele : 

Poţi creștinii drepteredincioşi așteaptă, 
sf. Paști cu mare bucurie, ca să se poată 
desfăta într'o zi așa de însemnată. Cu 
părere de rău însă trebuie să spunen, 
că la noi merg toate lucrurile pe dos, 
aşa şi cu sărbarea sf. Paști, în loc să 
ne bucurăm, ne-am supărat mai tare 
întreg satul. Şi aceasta numai din cauza 
unor oameni fără de lege. Aceştia-s pu- 
ţini la număr, dară multe și mari pozne 
mal fac. 

Anul trecut au sedus satul învăţăto- 
riul nostru cel bisericos Ilie Doboș, pe 
care nu-l vezi nici cînd la biserică, cu 
vr'o doi credincioși ca dinsul cu vorbe 
măgulitoare, zicînd, că nu trebuie de dat 
preotului pască. 

Poporul a crezut, că nu ştia de unel- 
tirile lor mirşave și scopul lor ascuns. 
Mai tîrziu ne-am trezit noi, la ce au fă- 
cut ei aceasta, au vrut să calumnieze 
și să batjocurească pe parohul nostru, 
zicînd, că poporul îl ureşte pe parohul 
nostru așa de tare, încît nici pască nu 
vrea să-i deie. Aceasta minciună groso- 
lană au scris'o şi în » Voința Poporuluic. 
Să-l întrebăm acuma pe badea Cormuș, 
care a subscris articolul din » Voința Po- 
porului«, de ce n'a dat în anul acesta 
poporul de sf. Paşti pască, cu toate, că 
atit el cit și epitropii şi-au dat cea mai 
mare silință în ograda bisericii, să îndu- 
plice poporul să deie pască. 

Să spunem acuma, întreg satul la toată 
lumea, dece n'am dat în anul acesta 
pască. 

Noi am vrut, ca parohul nostru să ne 
facă învierea, nu un preot din alt sat. 
Am făcut poftire la consistor şi guvernul 
țării, ca parohul nostru să ne conducă 
Și de acuma înainte. Vedem însă şi tre- 
buie să spunem cu durere de inimă, că 


„greu se află dreptatea in ziua de astăzi. 


Mai mare trecere are minciuna și batjo- 
cura. Întreg poporul a vrut în anul acesta 
să deie pască, însă văzînd, că nu-i face 
sărbarea învierii parohui, n'a dat nici 
un om. 

Ştii bade vornice, că şi femeia cea cu 
torsul avea să dee pască, dacă parohul 
nostru ar fi făcut slujbă, insă nici ea, 
n'a dat. 

Drept, că duşmanii parohului sau su- 
părat foarte dară purtarea lor în politica 
Bălăcenei wa fost de loc de lăudat. Ve- 
deţi, cine sapă groapă altuia, pică singur 
într' însa. 

Cum a rămas satul nostru de batjo- 
cură n'a mai rămas altul din cauza a vr'o 
cîțiva, oameni îmbrăcați în piele de oaie, 
însă înlăuntru lupi răpitori. Atiît deo- 
camdată, 

Cu deosebită stimă 
gului sat 
Sosim Toderaş, Vasile Boca, Nechifor 


Busuioc, George Qanea, Costan Stoler, 
George Stoler. 


în numele între- 

Onorată redacție ! 


Rog a publica în proximul număr al 
» Apărării Naţionale« următoarele : 

În N-rul 23 din 12 Mai a. c. » Voința 
poporului« publică un raport despre 
adunarea învăţătorilor romini din districtul 
Cîmpulung și Dorna. În raportul acesta 
se publică şi o epistolă adresată mie şi 
subsemnată de d-nii Teleagă, Grigorovici 
şi Mercheș. Din epistola aceasta reese că 
grandomania a infectat şi districtul Cîmpu- 
lungului şi adunarea învăţătorilor din 28 
Aprilie a fost condusă de acest spirit 
bolnav, pentru care e greu a afla leacul 
potrivit. Că au subscris această epistolă 
d-nii Grigorovici şi Mercheș e ceva natural; 
dar că s'a aflat și un domn c. r. inspector 
districtual să subscrie o astfel de cu- 
mințenie, e cu totul ceva nou și arată 
numai pînă unde poate duce patima 
oarbă. Publicînd d-nii epistola mie adresată, 
mă văd necesitat a le respunde pe cale 
publică și de aceea rog a publica epistola, 
care am trimis-o d-lui GGrigorovici ca 
președinte al adunării din 28 Aprilie a. c.: 

D-sale d-lui 


Constantin (Glru]orowei, 
înv.-sup. şi preşedinte adunării învăţătorilor 
din 28 Aprilie a. c. 

Dorna. 

Epistola D-voastră am primit-o și Vă 
pot sincer asigura, că parte mi-a făcut 
mult haz, parte m'a întristat. Haz mi-a 
făcut exprimarea dispr ului şi indignării 
asupra ţinutei mele politice. E de tot 
comic că bărbaţi, cari ar fi chemaţi să 
lumineze poporul tocmai în trebile politice, 
cred a fi luaţi de serioşi cînd își permit 
a insulta pre adverzariul lor politic cu 
epitete de trădător al cauzei învăţătorimei 
și poporului, măcar că nici nu cunosc 
activitatea nici părerea lui în privința 
aceasta, 

E comic cînd vezi că bărbaţi, cari zic 
că lucră în interesul prestigiulu invăţă- 
torimei, se blamează atit de amar, de- 
cretînd dispreţ şi indignare altor învățători, 
cari se bucură de stima tuturora ce-i 
Cunosc (chiar și a adversarilor politici, 
însă a celor ceva mai iniţiaţi în politică) 
măcar că nu sau inhămat la carul atot- 
puternicilor zilei. 

E comic de a vorbi de nizuința spre 
mai bine a invățătorimei romine, cînd ştii 
că din cauze pur personale şi materiale 
nu caută la dezastrele aduse poporului 
romin prin vslujitorii celui dintâi altar 
al luminării din vremea noastră. 

Cosmopolitismul de acu 2, 3 ani s'au 

prefăcut deodată în naționalism aprig. 
Bravo! În epistola D-voastră vorbiţi şi 
de poporul romin și cred că înţelegeţi 
sub acesta îndeosebi pre ţăranul romîn. 
Cunoașteţi D-voastră activitatea mea pe 
terenul acesta ? Şi dacă da, atunci se 
pare că nu sînteți conțeleşi cu aceasta. 
Aici incepe lucrul a fi trist. Trist e a 
striga în gura mare: »poporul (ţăranul) 
romint şi a-și căuta interesele proprii. 
Trist e, a se lăsa orbit de patimă şi a 
arunca cu insulte în toți acei, cari, deşi 
sînt de altă părere politică, lucră pentru 
progresul poporului (ţăranului) romin. 
Trist e, cînd orizontul politic a unei 
corporațiuni să fie atît de îngust, încît 
să nu poată vede cu ochii urmările triste 
a unei politice nenorocite. 
Trist e cînd învățătorimea romînă din 
districtul Cîmpulungului se înjoseşte prin 
decretări ca cele exprimate în epistola 
D-voastră. 

Va veni însă timpul, și cred că e foarte 
aproape, cînd veţi recunoaşte, că nu lupta 
astfel purtată, cum o purtaţi D-voastră, 
poate să mărească prestigiul învățătorimei 
romîne şi că armele D-voastră numai în 
învăţătorime tae. 


APARAREA NAȚIONALĂ. 


Pină atunci privesc epistola D-voastră 
ca un document de luptă iloială, ca un 
document, care exprimă patima oarbă 
pentru interesele unui partid plin de in- 
terese personale şi departe de interesele 
poporului romîn, de un document, care 
cel puţin dovedeşte, că adunarea ţinută 
de D-voastră în 28 Aprilie a. c. a fost 
condusă, nu de spiritul intereselor învă- 
țătorești, ci de spiritul intereselor așa 
zisului partid democratic, 

Cu stimă cuvenită: 

Dorimedont Vlad, 
înv. sup. Putna. 


„ Rectificare. 
Onorată redache ! 


Pe baza $-lui 19 al legei de presă rog 
să se publice numai decît în proximul 
număr în interesul adevărului la știrile 
tendențioase publicate în N. 35 şi 36 
al preţuitului D-voastră ziar »Apărarea 
naţională« următoarea rectificare : 

Nu-i adevărat și-i o calumnie ne mai 
pomenită că m'am aliat cu preotul rutean 
gr. cat. și Mendel Ritter și agitez în 
societatea aceasta pentru candidatul de- 
mocrat Cuparencu şi în contra d-lui cons. 
de tribunal Dr. Isopescul-Grecul; ci 
adevărat este că observ în interesul păcii 
pre care fiecare preot este dator a o 
susţine și predica mai ales în Boian la 
frontierele împărăției aproape de un im- 
periu cu mişcări revoluţionare: cea mai 
strictă reservă şi neutralitate. 

Spre constatarea cea mai minuțioasă, 
a adevărului binevoiţi a trimite la Boian 
în Duminica viitoare în 6/19 Ma: 2 
bărbaţi de încredere și la faţa locului 
să se cerce între poporeni fără deosebire 
de partid ori de am agitat cit îi negru 
sub unghie pentru Cuparencu și în contra 
cons. Isopescul-Grecul. Mai clar doară 
nu poate eși adevărul la lumină decit 
prin un plebiscit al tuturor parochienilor 
cărui mă supun fără teamă și fără reservă. 
Atacurile neîntemeiate numai așa se pot 
disovalifica. 

Mulţămind înainte pentru publicarea 
acestor şire, rog d-le redactor să primiţi 
asigurarea, stimei mele. 

George Volcinschi, 
paroh în Boian. 

Boian în 12 Mai 1907. 


Gătră onorata redacție a ziarului 
„Apărarea Naţională“ în Cernăuţ, 
strada Carolinei Nr. ş. 


Consiliul şcolar c. r. al ţării îndătinează 
uneori a ţine cont de un fel de »obiceiu 
al pămiîntuluie întrucit privește ocuparea 
posturilor definitive la școalele noastre; 
ia adecă în considerare petenții propuşi 
spre a nu zice protejaţi de multe ori cu 
cel mai mare arbitraj de consiliile școlare 
c. r. districtuale, şi nu află de bine a 
cerceta amănunțit documentele relative 
ale tuturor petenților, comiţind astfel, o 
spunem cu multă părere de rău, grele 
nedreptăţi față de competenți foarte va- 
loroşi. 

Că o astfel de procedură jigneşte pro 
primo interesele școale: şi prin urmare 
ale poporului nostru, abstrăgînd ca şi 
petenţii vrednici nu sînt expuși numai 
torturei materiale dar, ce e mai principal 
și celei morale, e numai prea natural şi 
de sine înţeles. 

Ar fi deci timpul suprem, ca să se 
înceteze cu astfel de proceduri problema- 
tice; și pin ce să vor croi de deputaţii 
noștri dispoziţiuni relative analoge cu 
procedura la ocuparea posturilor de parohi 
sau funcţionari ai statului, să fie consi- 
liul școlar c. r. ai țării respective domnii 





referenţi mai riguroși în controlarea pro- 
punerilor — de multe ori tendențioase — 
ale cons. şcol. districtuale și să facă ceia, 
ce-i îndrept cons. şcol. c. r. al țării: să 
facă propunerile sale relative la denumiri 
tără a considera interesele particulare ale 
cons. şcol. districtual. 

Afară de aceea sint inspectorii şcolari 
a. r. ai ţării îndătoriu a ţine cont in 
prima linie de cvalificarea lor proprie și 
apoi a celei efectuite de inspectorii di- 
strictuali. 

Cerem în scurt dela cons. școl. al 
țării mai multă obiectivitate şi atenție 
pentru cauza noastră culturală. 


Pr ei 


Ştiri locale și din ţară. 





Spre lămurire. Spre liniştea zvonului 
ce s'au iscat şi cugetelor rele îndecomun 
îmi iau libertatea a aduce la cunoștință 
că nu sînt eu laborantul schițelor apărute 
în ziarul » Voința poporului, căci in prima 
linie mie nu mi dată de a, lucra de acele 
ci direcţia mea e cu totul alta. Mulţă- 
mindu-vă din inimă cu tot respectul 
Archip Roşca, sculptor și pictor profesor 
de desemn. 


Medicale: Dr. Modest Popescul, medic 
primar spitalului »Maternitate« locuește 
din 3 Mai st. n. în piața St. Petru Nr. 
2 strada rusească vis-a-vis biserica ru- 
sească, lingă farmacia (Drlui Barber) şi 
ordinează ca de obicei dela 11—12a. m. 
șI 3—41/, p.m. 


„Armonia“. Astăzi află loc prima re- 
prezentare a operetei » Noaptea sfîntului 
George« de Tudor cav. de Flondor. In 
urma silinței pe care comitetul Armoniei 
și l'a dat la studiul şi înscenarea acestei 
operete, e de așteptat că şi aceasta re- 
prezentare a Afmoniei va reuşi ca şi 
celelalte întreprinderi de felul ista. Partea 
musicali stă sub conducerea valorosului 
profesor pentru muzică Anton Koller, 
regiea întreagă în minile D-sale. 


Escursiune la Cacica. Societatea de 
gimnastică »>Sokol« din Cacica aranjează 
de hRusalile catolice Daminică în 19 Mai 


„o petrecere poporală combinată cu o 


escursiune în salinele din Cacica, cari 
din acest incident vor fi iluminate feeric. 
Spre a înlesni participarea cît de nume- 
roasă la aceasta escursinne direcţiunea, 
căilor ferate a întrodus pentru ziua numită 
un tren seperat dela Cernăuţ spre Cacica 
care va pleca din Cernăuţ Duminică la 
oarele  5!/, demineaţa. Preţurile sînt 
reduse cu500,, așa că un bilet tour şi 
retour costează numa: 3 cor. 30 bani. 
In aceasta zi în Cernăuţ şi tranvaile vor 
circula dela 5 oare demineaţa. In saline 
va concerta o muzică. Trenul separat va 
plecn numai dacă se va fi anunţat un 
număr suficient de escursionişti, ceea, ce 
se poate lesne face în prăvăliea domnului 
I. Drzewinski din loc, strada principală. 


Ştiri din lume. 


Agraţiare. Maj. Sa a agraţiat pe cei 
13 Români din Aleșd, condamnaţi la ani 
de temniţă pentru violenţă contra auto- 
rităţii. Procesul acesta, terminat acum cu 
agrațiare, e epilogul jalnicei vărsări de 
sînge dela Aleșd, întîmplată în 24 Aprilie 
1904, cînd gendarmii au tras în carne 
vie şi au ucis 18 Romiîni şi au schilăvit 
peste 50 fiind pe urmă tot bieţii Ro- 
mîni dați în judecată şi pedepsiţi. 


Emigrarea e  împreunată cu mari 
greutăţi. In Februarie a întrat în vigoare 
o nouă lege americană de emigrare, mult 
mal aspră. Anume: darea de cap pentru 
emigranţi s'a ărcat dela 2 la 4 dori; nu 
pot întra în statele nordamericane: hă- 
băuci, bolnavi de tuberculoză, cei cu 
defecte spirituale sau corporale, cei ce 
au comis vr'o crimă, cei vinovați de po- 
ligamie, copii sub 16 ani cari au emigrat 
fără părinţii lor; transportarea de lucră- 
tori tocmiţi e calificată ca delict și pe- 
depsită. Ministrul de interne a adus 
aceste dispozițiuni la cunoştinţa autori- 
tăţor și le-a dat ordin să nu dea pașa- 
poarte celor ce nu corespund dispoziţiunilor 
legei americane. 


ca re 

inchiderea sesiunei generale a Aca- 
demiei Romîne. Miercuri la 1 Maiu după 
prînz, Academia Romînă a ţinut, precum 
se anunţase, o ședință publică în sesiu- 
nea, de primăvară. Şedinţa s'a deschis la, 
la oarele 2 şi jum. şub prezidenţia d-lui 
]. Kalinderu, care a pronunţat un im- 
portant discurs, proclamînd în public nu- 
mele și lucrările premiaţilor Academiei. 
E prima dată, a zis d sa, cînd este che- 
mat a proclama premiile în ședința pu- 
blică solemnă. Aflindu-se la sfîrşitul mi- 
siunei sale de președinte, simte un sen- 
timent de regret de a părăsi o sarcină 
scumpă ca aceia de preșidinte. Are însă 
mingăierea, că a prezidat în anul Jubi- 
lar al împlinirei de 40 de ani de dom- 
pie a M. S. Regelui, la care Academia 
a luat parte cu toată însufleţirea. In 
timpul de trei ani, zice d-sa, am putut 
pătrunde toată activitatea Academiei, 
atît de variată, atingînd întreaga viaţă 
rominească literară, ştiinţifică şi artistică. 
Academia pune astfel temelia desvoltărei 
noastre viitoare şi-şi face din plin che- 
marea sa. [Ha corespunde neîndoios și 
intențiunilor înaltului protector și preșe- 
dinte onorar, M. S. Regele, care ne-a 
învrednicit cu sprijinul Său şi ne-a cin- 
stit cu colaborare şi cu luminatele Sale 
îndemnuri. Poartă apoi gîndul cătră bine- 
făcătorii instituție, cari au lăsat fonduri 
pentru premii şi le binecuvîntează me- 
moria. Mai departe d-sa anunţă premi- 
ile acordate de Academie în anul acesta. 

la premiul »Năsturele de 4000 lei 
s'au prezintat 38 scrieri şi cum la votare 
nici una n'a întrunit numărul suficient 
de voturi, premiul nu s'a distribuit. Ple- 
nul a schimbat însă regulamentul din 
această cauză, în senzul de a institui o 
comisiune specială, compusă din 4 mem- 
bri de fiecare secţiune, care să examineze 
premiile »Năsturele și al »Asociaţiunei 
Craiovene«. 

Preşedintele Academiei examinează 
apoi scrierile premiate şi meritele premi- 
aţilor. In resumat, operile premiate, zice 
d-sa, învedereazmai bine progresul din 
ultimul timp. Vorbeşte apoi de moartea 
colegilor Florian Portius, Vicenţiu Babeş 
și Simeon El. Marian, cărora le consacră 
frumoase amintiri. 

Terminind, dă cuvintul d-lor raportori 
spre a citi rapoartele asupra cărţilor 
premiate şi felicită pe lauriaţi, cari se 
află de faţă. 

După cetirea rapoartelor se închide 
ședința publică şi în şedinţa intimă se 
procedează la alegerea președintelui în 
locul dlui Kalinderu, ul cărui mandat 
a expirat. Este ales cu majoritate dl 
Anghel Saligny, fost director al C. FE. 
R.. mai întrunind voturi și d-nii T. 
Maiorescu, P. Poni și Olănescu- Aseanio. 
Se mai proclamă membru activ al Aca- 
demiei d. Dr. Gărecescu, membru cores- 
pondent al Academiei. 

După ce se aleg vice-prezidenţi d-nii 
Iacob Negruzzi, Dr. C. Istrati şi Gr. 
ocilescu, D. A. Sturdza, secretarăl Aca- 
demiei, rostește o cuvintare elogioasă în 
cinstea fostului președinte al Academiei, 
dl I. Calinderu. 

Sesiunea generală a Academiei s'a 
închis apoi. 


0 comună rominească distrusă. Una 
din cele mai frumoase și mai bogate co- 
mune romiînești, (ăramaticova (vilaetul 
Salonicului) a fost devastată şi distrusă 
de o numeroasă bandă de antarți. Ban- 
diţii au incendiat și dărîmat mai întiiu 
școala și biserica rominească măcelărind 
populația. Nici bătrinii, nici femeile nu 
au fost cruțați. Autorităţile turceşti au 
trimis trupe în urmărirea acestei bande. 


Din publice. 
Mulţămite publice. 

Cabinetul de lectură »Unireac din 
Cireş se simte plăcut îndătorit de a 
aduce onoratei societăți acad. ».Junimeac 
mulțămita cea mai profundă pentru cărțile 
donate precum și pentru trimiterea gra- 
tuită a mai multor ziare. Rugîndu-vă 
să ni ofenți și pe viitor sprijinul valo- 
ros al D-voastre ne subsemnăm cu toată 
stima. 


Alecu Buriă, 
președinte. 


George Burlă, 
bibliotecar. 


La 

Invitare. 


P. T. părtaşi ai „Insoţirei districtuale de economie şi credit“, însoţire registrată cu garanţă limitată 
în Storojineţ sînt învitaţi de a participa la 


care se va ţine în 23 Mai 1907 la oarele 11 a. m. în localităţile societăţii cu următoarea ordine de zi: 


Raportul consiliului de controlă; 

Raportul direcţiunei ; 

Bilanțul anului 1906; 

Deciderea asupra întrebuinţării profitului ; 
, Propuneri eventuale. 


La caz dacă nu sa întruni la oarele ll a. m. numărul stătorit prin statute ($ 34.) se va ţine a doua adunare 


în aceeași zi Ja oarele 3 p. m. cu aceeaşi ordine de zi. 


Grisorovici. Filievici. + j | 


Prăvălia B. Balineutei : iun., Cernăuţ 


_Telefon Nr. 301 Strada iinzenbore iŢr, 3, Telefon Nr. 304 301 
aduce respectuos la cunoştinţă sosirea celor mai noi articoli pentru primăvară. 


Deposit de mărfuri din fş& fabricele c. r. de curte: 
Pălării: Fabrica lui I. Heinric Ita, Viena; Iosif Pichler şi fii, Graz; Păpucării: Fabrica lui Anton Capek, Viena; F. L. Popper, Chrudim. 


Fabricatele cele mai fine din ţară şi străinătate: 


Pentru dame şi Copii: Pentru domni: 
Păpucării | Briie Lingerie Cepiţe 
Pălării | Capiţe Pălării de pislă şi jobenuri Pachioşte 
Mănuși | Haine și jachete pentru copii Legători de git Ciorapi 
Umbrele și parapleuri | Jupone de dame (Damen .Jupons) | Mănuşi : pupa 
Tăşcuţe şi punguţe | | Ghete Articole pentru călătorie, SEI 
Căltuni | Parfumuri, soponuri ete. | Pantofi sport Și Tenis şi ghete aa tu 
Peptene și perii de cap | Revolvere, Utensilii de vînat | Beţe şi parapleuri ii Alee şi tăşcuţe pentru ela 
Calţavete | și muniţiune. Batiste de nas € VISE, SOTIBOEL-Șa NONEAE 

9 magazin cu drogue, chimicalii, vâăpseii şi parfumerii- e 
Strada principală Nr. 12. CESERITA UT, Strada principală Nr. 12. 
Centrala : str. principală Nr. 12. — Filiale: str. principală Nr. 2 şi str. primăriei Nr. 10. — Sucursală la Cîmpulung. 
Toate feliurile de mărluri de farmacie concese pi ati |; ea pictură în email: Obiecte de ton, palete, văpseli pentru 
Preparate nutritoare pentru copii şi bolnavi. —————— email şi toate celelalte utensilii. ————— 
—————— Contra tusei şi răguşelei : - Pansamente medicale. Ş Saltele pentru paturi. 


Bomboane de Aibisch, de salmiac și de malţ și din extract | Pentru băi: pucioasă, bile feruginoase, sodă, coajă de stejar, 
le ceapă, pastile de Ems. 2 | sare de mare, extract de conifere, sare de Franzenthal ŞI de 
zisa nămol feruginos etc. | 
hegquisite de feliurite feresteie Mici, 


îs. | Săpunuri renumite, scrobeală, sineală, sferi pentru uscatul 
Toate feliurile de articoli de fotografie. Săpunuri de toaletă | e e ruielor și cerneală pentru a semna rufele. e 


na la zeei, 





Specialităţi neîntrecute pentru stârpirea insectelor, guzanilor | 
şi a șoarecilor, soluţii de aur şi argint în calitate superioară. 


din ţară și străinătate. ———— = Comandele din provincie se efectuiesc repede. —— 
Cernele, ceară roşie, culori şi văpseli, utensilii pentru desemn şi pictură | SI Cataiogul prăvăliei și cartoane cu mostre de văpseli la dispoziţia interesenţilor. 


